EkBass/fiwiki-20250220-pages-articles huggingface dataset:
Jesuiittojen guaranilähetysasemat

Jesuiittojen guaranilähetysasemat olivat lähetysasemia, joita jesuiitat perustivat Argentiinaan ja Brasiliaan 1600-luvulla katekisoidakseen guarani- intiaaneja ja suojellakseen heitä espanjalaisilta ja portugalilaisilta orjakauppiailta. Viiden aseman rauntiot ovat nykyisin Unescon maailmanperintöluettelossa: São Miguel das Missões Brasiliassa ja San Ignacio Mini, Santa Ana, Nuestra Señora de Loreto ja Santa Maria Mayor Argentiinassa.Jesuit Missions of the Guaranis Unesco ==Luettelo lähetysasemista== pienoiskuva|Kartassa merkittävimpiä lähetysasemia nykypäivän valtiorajojen kanssa Vuonna 1768, jolloin jesuiitat karkotettiin maasta, oli 32 lähetysasemaa asutettuna. *San Borja *San Nicolás *San Luis *San Lorenzo *São Miguel das Missões *San Juan *Santo Angel *Yapeyú *La Cruz *Santo Tomé *Concepción *San Javier *Santa María la Mayor *Mártires *Apóstoles *San José *San Carlos *Candelaria *Santa Ana *San Ignacio Miní *Loreto *Corpus *Itapuá *Trinidad *Jesús *San Cosme y Damian *Santiago *Santa Rosa *San Ignacio Guazú *Santa María de Fe *San Joaquín *San Estanislao == Lähteet == == Aiheesta muualla == * Yksityiskohtainen, kuvitettu kuvaus jesuiitta vähennykset Bolivia. Luokka:Etelä-Amerikan historia Luokka:Lähetystyö Luokka:Kristinusko Argentiinassa Luokka:Katolinen kirkko Brasiliassa *
Anna Jablonskaja

Anna Jablonskaja (, ; oik. Hanna Hryhorivna Mašutina, ; 20. heinäkuuta 1981 Odessa, Ukrainan SNT, Neuvostoliitto – 24. tammikuuta 2011 Moskova, Venäjä) oli ukrainalainen näytelmäkirjailija ja runoilija. Hän kuoli Domodedovon lentokentän pommi-iskussa 2011. Blogissaan 21. joulukuuta 2010 Jablonskaja kirjoitti "Мне кажется у меня осталось очень мало времени" ("Minulla on luultavasti vain vähän aikaa jäljellä"). == Elämä == Anna Jablonskaja julkaisi toistakymmentä näytelmää. Monia niistä on esitetty Venäjällä, etenkin Pietarissa. Jablonskaja on vuodesta 2004 saanut useita palkintoja monien kirjallisuustapahtumien yhteydessä.В домодедовском кошмаре погибла драматург из Одессы Hän kirjoitti myös lyyrisiä runoja.Пролог. Интернет-журнал молодых писателей Moskovan Meierhold-keskuksen johtajan Pavel Rudnevin mukaan häntä pidettiin yhtenä nuoren polven suurimmista lahjakkuuksista, ja hän oli Uusi draama -kulttuurisuuntauksen henkinen johtaja. Jablonskaja tuli Moskovaan lentokoneella Odessasta puoli tuntia ennen räjähdystä. Hän oli menossa Isskustvo kino -lehden tilaisuuteen, jossa hänelle oli tarkoitus myöntää lehden perustama palkinto. ==Lähteet== ==Aiheesta muualla== *Respect those who died at Domodedovo, Natalia Antonovan muistokirjoitus Anna Jablonskajalle The Guardianissa. Luokka:Ukrainalaiset runoilijat Luokka:Näytelmäkirjailijat Luokka:Ukrainalaiset henkirikosten uhrit Luokka:Terrori-iskujen uhrit Luokka:Vuonna 1981 syntyneet Luokka:Vuonna 2011 kuolleet
Hännyskolibrit

Hännyskolibrit (Aglaiocercus) on kolibrien heimoon kuuluva lintusuku. Sukuun kuuluu kolme Etelä-Amerikassa elävää lajia. == Hännyskolibrilajit == * Turkoosihännyskolibri (Aglaiocercus kingii) * Säihkyhännyskolibri (Aglaiocercus coelestis) * Venezuelanhännyskolibri (Aglaiocercus berlepschi) == Lähteet == * Luokka:Kolibrit
Charlie Adam

Charles Graham "Charlie" Adam (s. 10. joulukuuta 1985) on skotlantilainen jalkapalloilija, joka edustaa Englannin valioliigassa pelaavaa Stokea. Hän on pelipaikaltaan keskikenttäpelaaja. Charlie Adamin isä Charlie Adam oli myös ammattilaisjalkapalloilija sekä hänen nuorempi veljensä Grant on myös ammattilaisjalkapalloilija. == Ura == === Seurajoukkueura === Adamin pelaajaura alkoi skotlantilaisen Rangersin juniorijoukkueissa. Hän nousi edustusjoukkueeseen kaudella 2003–2004 ja pelasi ensimmäisen ottelunsa huhtikuussa 2004. Seuraavat kaksi kautta Adam vietti pääasiassa lainalla Ross Countyssa ja St Mirrenissä. Kaudella 2006–2007 Adam pelasi loistavasti ja vakiinnutti paikkansa Rangersin kokoonpanossa. Kauden päätyttyä kannattajat valitsivat hänet vuoden nuoreksi pelaajaksi. Kaudella 2007–2008 Adam jatkoi hyviä otteitaan Skotlannin valioliigassa, mutta hän ei kovan kilpailun takia saanut yhtä paljon peliaikaa kuin edellisellä kaudella. Seuraavakin kausi alkoi samaan tapaan ja tammikuussa 2009 Adam siirtyi lainalla Englannin mestaruussarjan Blackpooliin. Adam onnistui hyvin ja kesällä hän siirtyi 500 000 punnan siirtosummalla pysyvästi Blackpooliin. Adamista tuli Blackpoolin kapteeni ja hän oli yksi tärkeimmistä seuran pelaajista, kun Blackpool nousi kauden 2009–2010 päätteeksi valioliigaan karsintojen kautta. Hänet valittiin seuran parhaaksi pelaajaksi ja mestaruussarjan vuoden joukkueeseen. Valioliigassa Adam jatkoi hyviä peliesityksiä ja muun muassa Liverpool, Aston Villa ja Birmingham yrittivät ostaa hänet tammikuussa 2011. Liverpool hankki Adamin 7,5 miljoonan punnan hintaan kesän 2011 siirtoikkunassa. Elokuussa 2012 Adam siirtyi Liverpoolista 4 miljoonalla punnalla Stokeen. === Maajoukkueura === Adam pelasi ensimmäisen A-maaottelunsa maaliskuussa 2007 Itävaltaa vastaan. Kaikkiaan hän on pelannut 11 A-maaottelua. == Lähteet == === Tilastot === * === Viitteet === Luokka:Skotlantilaiset jalkapalloilijat Luokka:Vuonna 1985 syntyneet Luokka:Elävät henkilöt
Kalsiumtitanaatti

Kalsiumtitanaatti eli kalsiumtitaanioksidi (CaTiO3) on epäorgaaninen yhdiste, jolla on sovellutuksia erityisesti elektroniikassa. Luonnossa kalsiumtitanaattia esiintyy perovskiittimineraalina. ==Rakenne ja valmistus== Kalsiumtitanaatin kiderakenne on perovskiitti, jonka omaavat yhdisteet voidaan esittää kaavalla ABO3. Yhdisteellä on hieman vääristynyt tilakeskeinen kuutiollinen alkeiskoppi, jossa tiheimmän pakkauksen muodostavat kalsium- ja oksidi-ionit. Titaani-ionit sijaitsevat alkeiskopissa oktaedrisesti. Tyypillisesti kalsiumtitanaattia valmistetaan sintraamalla kalsiumkarbonaattia ja titaanidioksidia. Kalsiumtitanaatin valmistukseen on kehitetty muitakin menetelmiä, joissa käytetään lähtöaineina joko epäorgaanisia tai orgaanisia titaaniyhdisteitä. Usein ongelmaksi muodostuu tarvittava hyvin korkea lämpötila. Tämän vuoksi on pyritty kehittämään muun muassa mikroaaltomenetelmiä, jolla yhdistettä voitaisiin tuottaa alhaisemmissa lämpötiloissa. ==Käyttö== Kalsiumtitanaatilla on suhteellisen korkea dielektrinen vakio, huoneenlämpötilassa noin 160. Tämän vuoksi sitä käytetään kondensaattoreissa usein strontiumtitanaatin kanssa. Yhdisteellä on myös pietsosähköisiä ominaisuuksia. Sitä voidaan käyttää myös sitomaan ydinreaktoreissa muodostuneita radioaktiivisia aineita.Adolf Kamm & Karl Heinz Schüller: Insulation, electric, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 26.1.2011 Kalsiumtitanaatti avustaa hydroksiapatiitin muodostumista titaanisten implanttien päälle. Titaanin pinnalle saadaan natriumhydroksidilla hydroksidi-ionikerros, joka negatiivisesti varautuneena vetää puoleensa positiivisia kalsiumioneita. Kalsiumionit muodostavat pinnalle kalsiumtitanaattikerroksen, johon kasvaa hydroksiapatiittia fosfaatti-ionien läsnä ollessa. ==Lähteet== Luokka:Kalsiumyhdisteet Luokka:Titanaatit
KNM Svenner

KNM Svenner (viirinumero G03) oli Norjan laivastossa S-luokan hävittäjä toisessa maailmansodassa. Alus oli Britannian kuninkaalliselta laivastolta lainattu HMS Shark. Sen ura oli lyhyt, ainoastaan hieman alle kolme kuukautta palvelukseen otosta tuhoutumiseen. == Valmistus == Alus tilattiin 9. tammikuuta 1940 5. hätälaivueessa Scotts Shipbuilding and Engineering Companyltä Greenockista, missä köli laskettiin 5. marraskuuta 1941. Alus laskettiin vesille 1. kesäkuuta 1943 nimellä HMS Shark. Ennen aluksen valmistumista 11. maaliskuuta 1944 se siirrettiin 8. maaliskuuta Norjan laivastolle, joka nimesi sen samalla KNM Svenneriksi.English, John s. 71Naval- history.net - KNM Svenner == Palvelus == Palvelukseen otettaessa alus liitettiin 23. hävittäjälaivueeseen. Alus aloitti 3. huhtikuuta koeajojen ja varustamisen jälkeen koulutuksen Scapa Flow'ssa. Huhtikuussa alus määrättiinNormandian maihinnousuun Force S:ään, missä sen tehtävänä oli tukea Sword Beachin maihinnousua tykkitulella määrättyihin maaleihin Cabourgissa. Alus osallistui 2. toukokuuta Fabius-harjoitukseen, joka oli sen viimeinen Kanaalissa pidetty maihinnousuharjoitus. Seuraavana päivänä se osallistui Littlehamptonin länsipuolella osastonsa alusten kanssa maihinnousuharjoitukseen ja lopulta 18. toukokuuta osastot S, J ja G pitivät yhteisharjoituksen Brightonin edustalla. Harjoitukseen oli sisällytetty ilma- aseen, E-veneiden, miinojen sekä sukellusveneiden aiheuttamien uhkien torjunta. Harjoituksen päätyttyä alus siirtyi osastonsa mukana keskitysalueelle Portsmouthiin. Alus saattoi 5. kesäkuuta fregattien HMS Rowleyn ja HMS Holmesin kanssa risteilijät HMS Arethusan, ORP Dragonin, HMS Danaen ja HMS Frobisherin, monitori HMS Robertsin sekä 40. miinanraivaajalaivueen Portsmouthista Sword Beachille muodostettavaan sillanpäähän. Seuraavana päivänä alus saapui 35 merimailia Le Havresta länsiluoteeseen maihinnousurannan edustalle odottamaan miinanraivaajien ilmoitusta raivauksen päättymisestä ja reitin avautumisesta tulitukiosaston aluksille, kun se kohtasi Saksan laivaston 5. torpedovenelaivueen alukset T28:n, Möwen ja Jaguarin. Seuranneessa taistelussa saksalaisten laukaisema torpedo osui alukseen, joka katkesi kahtia upoten nopeasti vieden mukanaan 32 norjalaista merimiestä ja yhden britin. Aluksen miehistöstä pelastettiin 185, joista viisitoista oli haavoittunut. ==Lähteet== * * * === Viitteet === Luokka:Norjan laivaston S-luokan hävittäjät Luokka:Scottsin valmistamat alukset Luokka:Norjalaiset toisen maailmansodan hävittäjät
Meftah Ghazalla

Meftah Ghazalla (, s. 3. lokakuuta 1977) on libyalainen uransa lopettanut jalkapalloilija. Maalivahtina pelannut Ghazalla Libyan pääsarjassa Al- Ittihadia. Hän kuului Libyan maajoukkueessa vuoden 2006 Afrikan- mestaruuskilpailussa. ==Lähteet== * National Football Teams Luokka:Libyalaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Otto Isakower

Otto Isakower (2. kesäkuuta 1899 Wien, Itävalta - 10\. toukokuuta 1972 New York, Yhdysvallat) oli itävaltalais-yhdysvaltalainen psykoanalyytikko. Hän valmistui lääkäriksi Wienin yliopistossa 1923 ja erikoistui psykiatriaan. Hän innostui psykoanalyysistä ja kehitti sitä. Erityisesti hänet tunnetaan Isakowerin ilmiönä tunnetusta näköhallusinaatiosta, jota voidaan tavata muun muassa nukahtamis- ja heräämisvaiheessa, eräiden huumausaineiden käytön yhteydessä sekä liittyneenä temporaaliepilepsiaan.hallucinations.enacademic.com Hänen selityksensä ilmiöön on psykoanalyyttinen ja keskittyy egon regressioon.http://www.highbeam.com/doc/1G2-3435300737.htmlhttp://www.answers.com/topic/isakower- phenomenon Isakower julkaisi ensimmäiset teoksensa Wienissä. Hän pakeni juutalaisvainoja Lontoon kautta New Yorkiin, jossa jatkoi työskentelyään.http://www.answers.com/topic/isakower-otto ==Lähteet== Luokka:Psykoanalyytikot Luokka:Itävaltalaiset psykiatrit
Norjan merivoimat

Norjan merivoimat () on merialueen valvonnasta ja suojaamisesta vastaava puolustushaara Norjan asevoimissa. Merivoimiin kuuluvat laivasto, rannikkovartiosto ja merisotakoulut. == Laivasto == Laivasto () muodostaa Norjan meripuolustuksen perustan. Sen tärkeimpänä tukikohtana on Haakonsvernin laivastotukikohta Bergenissä. 1. tammikuuta 2006 luodun uuden organisaation mukaan laivastoon kuuluu kuusi jaosta tai laivuetta: *fregattilaivue *miinalaivue *moottoritorpedovenelaivue *Rannikkojääkärijaos, jonka muodostavat rannikkojääkärit, taistelusukeltajat ja merijalkaväki *huoltojaos == Rannikkovartiosto == Rannikkovartiosto () vastaa Norjan merialueiden valvonnasta. Komentajan toimipaikkana on Oslo, ja merialueet on jaettu kahteen valvonta-alueeseen, joissa kummassakin on oma laivue. Pohjoisen merivalvonta- alueen laivue on sijoitettu Sortlandiin ja eteläisen Haakonsverniin Bergeniin. == Merisotakoulut == Merisotakoulut vastaavat kaikesta merivoimien koulutuksesta sekä varusmiehille että palveluksessa oleville. Peruskoulutusta annetaan Stavangeriin sijoitetussa koulutuskeskuksessa (KNM Harald Haarfagre), minkä jälkeen osa siirtyy päällystökoulutukseen ja merisotakouluun Laksevågiin Bergenin lähistölle. Lisäksi Haakonsvernin laivastoasemalla (KNM Tordenskjold) annetaan lisä- ja täydennyskoulutusta. == Arvoasteet == == Aiheesta muualla == *Forsvaret.no *
Yksinomaissakko

Yksinomaissakko on vuoden 1734 laissa rangaistuksena ollut sakko, joka maksettiin vain yhdelle saajalle. Vanhassa Ruotsin ja Suomen oikeudessa tietyn rahamäärän menettämiseen tuomitsemisella oli paitsi rangaistuksen myös vahingonkorvauksen luonne. Tämä ilmeni siten, että asianomistaja eli rikoksen vuoksi välitöntä vahinkoa kärsinyt henkilö sai osan sakosta muun osan mennessä kuninkaalle ja kihlakunnalle. Suomessa vasta vuoden 1889 rikoslain voimaanpanoasetuksessa (39/1889, 6 ja 47 §) säädettiin, että sakko meni aina kokonaisuudessaan valtiolle.Iso tietosanakirja, Otava 1931–1939, hakusana sakko. Rikoslaki tuli voimaan vuoden 1891 alussa.Aseutus Suomen suuriruhtinaanmaan uuden yleisen rikoslain voimaanpanemisesta ja siitä mitä sen johdosta on vaarinotettava, 39/1889, 1 §. Yksinomaissakosta säädettiin esimerkiksi maakaaren 16 luvun 7 pykälässä. Jos lampuoti karkasi pois tilaltaan vuokrakauden aikana ja asettui muualle asumaan, oli maanomistajalla oikeus turvautua käskynhaltijan (maaherran) apuun ja lampuotia sakotettiin laittomasta muuttamisesta kymmenen talarin sakolla, joka meni kokonaan maanomistajalle.Vuoden 1734 lain maakaari 16:7. Rakennuskaaren 24 luvun 1 pykälässä määrättiin samoin sakko yksinomaan maanomistajalle, jos lampuoti huolimattomuudellaan sytytti tilansa rakennuksen tuleen ja samalla paloi muidenkin rakennuksia. Sakon suuruus oli kaksi talaria kustakin palaneesta huoneesta ja lisäksi oli maksettava omaisuudellaan rakennusten arvo. Jos ei voinut vahinkoa ja sakkoa maksaa, oli korvattava työllään tai ruumiillaan sen mukaan mitä vahingon kärsinyt tahtoi.Vuoden 1734 lain rakennuskaari 24:1. Rikoskaaren 32 luvun 1 pykälä sääti, että jos mielipuoli surmasi jonkun, sakotettiin niitä, joiden hoidettavana hän oli, 20 talarin sakolla, joka meni yksinään asianomistajalle.Vuoden 1734 lain rikoskaari 32:1. Oikeudenkäymiskaaren 32 luku määräsi, että tavalliset sakot, joita ei ollut määrätty kenellekään erityisesti, menivät kolmijakoon. Kuningas (valtio) sai yhden osan, kaupunki tai kihlakunta toisen ja asianomistaja kolmannen osan. Jos asianomistaja ei ollut kanteen nostaja, meni hänen osansa kanteen nostajalle, kunhan tällä oli oikeus kanteen nostamiseen. Kihlakunnan sakko- osasta sai kihlakunnantuomari yhden kolmasosan, lautakunta toisen ja kihlakunta kolmannen osan. Raastuvanoikeudessa pormestari sai kaksinkertaisen osan raatimieheen verrattuna. Sakkorahojen jakoa muutettiin hieman useaan otteeseen vuosien varrella. Esimerkiksi kuninkaallinen kirje 16. marraskuuta 1785 määräsi, että hovioikeuden kanneviskaali sai puolet hovioikeudessa tuomituista yksinomaissakoista.Ruotsin valtakunnan laki 1734, Suomalaisen kirjallisuuden seura 1877, sivut 526–527 eli oikeudenkäymiskaaren 32 luku lisäyksineen. ==Lähteet== Luokka:Oikeushistoria Luokka:Rangaistusmenetelmät
Silmikkokolibrit

Silmikkokolibrit (Augastes) on kolibrien heimoon kuuluva lintusuku. Sukuun kuuluu kaksi Etelä-Amerikassa elävää lajia. == Silmikkokolibrilajit == * Vihersilmikkokolibri (Augastes scutatus) * Mustasilmikkokolibri (Augastes lumachella) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [26.1.2011]. Luokka:Kolibrit
Yleinen rasitus

Yleiset rasitukset eli julkiset rasitukset () tarkoittivat aiemmin julkisen yhdyskunnan tarpeita varten tehtäviä työsuorituksia, kuten esimerkiksi velvollisuutta maantien tekemiseen tai kunnossapitoon. Ne erosivat veroista siinä, ettei niitä voinut maksaa rahana tai tavarana valtiolle, kunnalle tai seurakunnalle. Yleiset rasitukset kohdistuivat osin kaikkiin kansalaisiin ja osin erityisesti maaseudun kiinteistöjen omistajiin ja haltijoihin. Julkiset yhdyskunnat ryhtyivät aikojen kuluessa itse tekemään tarvittavat työt ja yleiset rasitukset muuttuivat veroiksi. Suomessa siirtyivät viimeisinä tie- ja kyytirasitukset valtiolle, maalaiskunnille ja tiekunnille, jolloin ne lakkasivat olemasta maatilojen yleisiä rasituksia. Yleisten rasitusten lähikäsite on sotilasrasitukset. Näitä ovat Suomessa olleet liikekannallepanon aikana toteutettavat sotilasmajoitus – sotaväen majoittaminen puolustusvoimille kuulumattomiin rakennuksiin tai suojiin – ja sotilaskyyditys eli hevostenomistajien velvollisuus kyyditä sotaväkeä ja sen kalustoa. ==Lähteet== Luokka:Verotuksen historia
Keijukolibrit

Keijukolibrit (Heliothryx) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia. == Keijukolibrilajit == * Keijukolibri (Heliothryx barroti) * Viherkeijukolibri (Heliothryx auritus) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [26.1.2011]. Luokka:Kolibrit
Antti Valo

Antti Valo (s. 1983Cocksin sivulta syntymävuosi ) on suomalainen maajoukkuetason käsipalloilija. Hän edustaa Riihimäen Cocksia, jonka riveissä hän on voittanut seitsemän Suomen mestaruutta (2007, 2008, 2009, 2010, 2013, 2014, 2015) ja kuusi kertaa Suomen Cupin (2007, 2008, 2010, 2011, 2013, 2015) . Lisäksi Valo on voittanut kaksi kertaa sekä SM-hopeaa (2005, 2011) että SM- pronssia (2006, 2012). Valo valittiin kausina 2004-2005 - 2008-2009 viisi kertaa peräkkäin SM-sarjan All Stars -joukkueeseen. Suomen maajoukkueessa Valo on pelannut vuosina 2006–2010 yhteensä 46 ottelua ja tehnyt 84 maalia. ==Tilastot 2002-2010== Antti Valon tilastot käsipallon SM-sarjassa 2002-2010: Kausi Sarjavaihe Ottelut Maalit 2002-2003 runko- ja jatkosarja 19 20 2003-2004 runko- ja jatkosarja 23 93 2004-2005 runko- ja jatkosarja 24 128 2004-2005 pudotuspelit 7 28 2005-2006 runkosarja 32 176 2005-2006 pudotuspelit 5 19 2006-2007 runko- ja jatkosarja 26 155 2006-2007 pudotuspelit 6 23 2007-2008 runko- ja jatkosarja 24 137 2007-2008 pudotuspelit 5 16 2008-2009 runko- ja jatkosarja 22 133 2008-2009 pudotuspelit 6 25 2009-2010 runkosarja 16 51 2009-2010 pudotuspelit 6 21 ==Lähteet== Luokka:Suomalaiset käsipalloilijat Luokka:Vuonna 1983 syntyneet Luokka:Elävät henkilöt
Säiläkolibrit

Säiläkolibrit (Heliomaster) on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia. == Säiläkolibrilajit == * Tummasäiläkolibri (Heliomaster constantii) * Säiläkolibri (Heliomaster longirostris) * Brasiliansäiläkolibri (Heliomaster squamosus) * Sinisäiläkolibri (Heliomaster furcifer) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [26.1.2011]. Luokka:Kolibrit
Norjan laivaston hävittäjät

Tämä on luettelo Norjan laivastossa palvelleista hävittäjistä. Aluksista ensimmäinen oli 1896 Saksassa valmistettu KNM Valkyrjen. Kolme seuraavaa Draug-luokan alusta valmistettiin vuosina 1908-1913 Hortenissa laivastontelakalla. *KNM ValkyrjenGardiner, Robert 1906-1921 s. 348 *Draug- luokkaGardiner, Robert 1906-1921 s. 349 ** KNM Draug (1910-1943) romutettu 1944 ** KNM Troll (1912-1949) Saksan laivastossa 1940-1945, romutettu 1949. ** KNM Garm (1914-1940) Saksan ilmavoimien upottama 26. huhtikuuta 1940 * Sleipner-luokka ** KNM Sleipner (1936-1959) muutettu fregatiksi 1948 ** KNM Gyller (1938-1959) Saksan laivastossa 1940-1945, muutettu fregatiksi 1948 ** KNM Æger (1936-1940) Saksan ilmavoimien upottama 9. huhtikuuta 1940 ** KNM Odin (1939-1959) Saksan laivastossa 1940-1945, muutettu fregatiksi 1948 ** KNM Balder (1946-1959) Saksan laivastossa 1940-1945, muutettu fregatiksi 1948 ** KNM Tor (1946-1959) Saksan laivastossa 1940-1945, muutettu fregatiksi 1948 * Aalesund-luokka **KNM Aalesund ex-ZN4, ex-TA7 romutettu **Nimetön ex-ZN5, ex- TA8 romutettu ennen palvelukseen ottoa * S-luokka ** KNM Svenner, Saksan laivaston E-veneiden upottama 6. kesäkuuta 1944 ** KNM Stord * Town-luokka ** KNM Lincoln (1942-1944) ** KNM St. Albans (1941-1944) ** KNM Mansfield (1940-1942) ** KNM Bath (1941) ** KNM Newport (1941-1942) * Bergen-luokka eli Cr-luokka ** KNM Oslo (1947-1965) ex-HMS Crown ** KNM Bergen ex-HMS Cromwell ** KNM Trondheim ex-HMS Croziers ** KNM Stavanger ex-HMS Crystal * Hunt-luokan tyypin II hävittäjät ** KNM Arendal ex-HMS Badsworth ** KNM Haugesund ex-HMS Beuforth ** KNM Tromsø ex-HMS Zetland * Hunt-luokan tyypin III hävittäjät ** KNM Glaisdale (1942-1961), nimetty uudelleen KNM Narvikiksi ** KNM Eskdale (1942-1943) == Lähteet == * * * * === Viitteet === Luokka:Luettelot laivoista
Haarakolibrit

Haarakolibrit (Doricha) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia. == Haarakolibrilajit == * Isohaarakolibri (Doricha enicura) * Meksikonhaarakolibri (Doricha eliza) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [26.1.2011]. Luokka:Kolibrit
Ametistikolibrit

Ametistikolibrit (Calliphlox) on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia. == Ametistikolibrilajit == * Ametistikolibri (Calliphlox amethystina) * Bahamankolibri (Calliphlox evelynae) * Costaricanhankokolibri (Calliphlox bryantae) * Hankokolibri (Calliphlox mitchellii) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [26.1.2011]. Luokka:Kolibrit
Paholaiskolibrit

Paholaiskolibrit (Calothorax) on kolibrien heimoon kuuluva lintusuku. Sukuun kuuluu kaksi neoarktisella alueella elävää lajia. == Paholaiskolibrilajit == * Paholaiskolibri (Calothorax lucifer) * Kaunokolibri (Calothorax pulcher) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [26.1.2011]. Luokka:Kolibrit
Rush (Anna Abreun albumi)

Rush on Anna Abreun neljäs studioalbumi. Se julkaistiin 30. maaliskuuta 2011 Sony Musicin kautta. Albumi nousi julkaisuviikollaan suoraan Suomen virallisen listan sijalle 1. myyden kultalevyyn oikeuttavan määrän, 10 000 kappaletta.http://www.sonymusic.fi/sitenews/view/-/nid/426/ngid/39 Loppuvuoteen 2013 mennessä albumia oli myyty 11 940 kappaletta. Albumin ensimmäinen single "Hysteria" julkaistiin 10. tammikuuta 2011. Kappaleeseen kuvattiin myös musiikkivideo. Toisena singlenä julkaistiin "Worst Part Is Over" 25. huhtikuuta 2011. Kappaleella vierailee rap-artisti Redrama. Albumin on pääosin tuottanut Jukka Immonen. == Kappaleet == # # # # # # # # # # == Arvostelut == * Dome.fi: Dome.fi * Helsingin Sanomat: Nyt.fi * Rumba: Rumba * Stara.fi: Stara.fi * V2.fi: V2.fi == Listasijoitukset == {|class="wikitable" Lista Paras sijoitus Suomen virallinen albumilista 1 {|class="wikitable" Albumin kappaleet Suomen virallisella singlelistalla Paras sijoitus Hysteria 6 Worst Part Is Over 24 Stereo 24 == Lähteet == == Aiheesta muualla == * Rush Discogsissa Luokka:Anna Abreun albumit Luokka:Vuoden 2011 albumit Luokka:Jukka Immosen tuottamat albumit
Sleipner-luokka (hävittäjä)

Sleipner-luokka oli Norjan laivaston kuuden hävittäjän muodostama alusluokka, jonka aluksia valmistettiin vuodesta 1936 aina Saksan hyökkäykseen 1940 saakka. Alukset olivat edistyksellisiä ja ne olivat samalla Norjan laivaston ensimmäisiä aluksia, joissa käytettiin materiaalina alumiinia komentosillalla, mastossa ja savuhormien ulkoisissa osissa. Erikoislujaaterästä käytettiin runkorakenteissa. Edellisestä Draug-luokasta poiketen aluksen aseistus oli tasapainossa pintamaaliammunnan sekä ilma- ja sukellusveneidentorjunnan välillä. Luokan alukset on useissa lähteissä luokiteltu torpedoveneiksi niiden pienen uppouman ja kevyehkön aseistuksen vuoksi. == Aseistus == Aseistus vaihteli luokan alusten välillä jonkin verran. KNM Ægerille asennettu aseistus on listattu tietolaatikossa. KNM Sleipnerille asennettiin ainoastaan kaksi 100 millimetrin tykkiä ja niiden korkeussuuntaus ei mahdollistanut ilma-ammuntaa. KNM Gyllerille asennettiin kaksi ylimääräistä torpedoputkea, joten sillä oli niitä yhteensä neljä. KNM Odinilla oli 40 millimetrin ilmatorjuntatykki korvattu 20 millimetrin tykillä. KNM Balder ja KNM Tor olivat edelleen kesken hyökkäyksen alkaessa. == Alukset == Sleipner-luokan hävittäjätWhitley, M. J. s. 215-216 Nimi Telakka Kölinlasku Vesille Valmis Kohtalo KNM Sleipner laivaston telakka, Horten 3. lokakuuta 1934 7. toukokuuta 1936 1936 romutettavaksi 1959 KNM Gyller laivaston telakka, Horten 1936 7. heinäkuuta 1938 1. elokuuta 1938 Saksan laivastossa 1940-1945 nimellä Löwe, palautettu 1945, romutettu 1959 KNM Æger laivaston telakka, Horten - 25. elokuuta 1936 1936 Saksan ilmavoimien upottama 9. huhtikuuta 1940 KNM Odin laivaston telakka, Horten 1938 17. tammikuuta 1939 17. marraskuuta 1939 Saksan laivastolle 11. huhtikuuta 1940 nimellä Panther palautettu 1945 romutettu 1959 KNM Balder laivaston telakka, Horten 1938 11. lokakuuta 1939 - Saksan laivastolle huhtikuussa 1940 nimellä Leopard palautettu 1945 romutettu 1952 KNM Tor Fredrikstad Mekaniske Verkstad 1938 9. syyskuuta 1939 9. huhtikuuta 1940 Saksan laivastolle huhtikuussa 1940 nimellä Tiger palautettu 1945 romutettu 1959 ==Lähteet== * * === Viitteet === *
Leroy Maluka

Leroy Maluka (s. 22. joulukuuta 1985 Kapkaupunki, Etelä-Afrikka) on eteläafrikkalainen jalkapalloilija ja jalkapallovalmentaja, joka toimii Kolmosessa pelaavan Åbo IFK:n pelaajavalmentaja. Maluka on pelannut urallaan myös Veikkausliigassa, jossa hän edusti TPS:ää. Pelipaikaltaan hän on keskikenttäpelaaja. Maluka tuli Suomeen lomailemaan kesällä 2010 ja päätyi Kakkosessa pelaavan TPS:n yhteistyöseura ÅIFK:n harjoituksiin. TPS nosti Malukan liigarinkiinsä elokuun alussa ja Veikkausliigassa Maluka debytoi 8. elokuuta 2010 Vaasan Palloseuraa vastaan. Tammikuussa 2011 Maluka solmi TPS:n kanssa yksivuotisen jatkosopimuksen. Maluka siirtyi pelaamaan Tampere Unitediin kesällä 2017. Kesäkuussa 2018 Tampere United tiedotti, että Maluka ottaa Kakkosessa pelanneen edustusjoukkueen päävalmentajan paikan Mikko Mäkelän jätettyä seuran. Kaudeksi 2019 Maluka siirtyi Kolmosessa pelaavan Åbo IFK:n pelaajavalmentajaksi. ==Lähteet== Luokka:Eteläafrikkalaiset jalkapalloilijat Luokka:Vuonna 1985 syntyneet Luokka:Elävät henkilöt
Carl Silfverhjelm

Carl Silfverhjelm (30. kesäkuuta 1841 Ulvila – 1. helmikuuta 1918 Helsinki) oli suomalainen vapaaherra, kenraalimajuri ja moninkertainen valtiopäivämies. Carl Silfverhjelm oli vapaaherra Göran Fredrik Silfverhjelmin ja Eva Amalia Ascholinin poika. Hänen vaimonsa oli Aina Maria von Frenckell, jonka isä oli kauppaneuvos Frans von Frenckell. Heille syntyi neljä tytärtä. Vuonna 1863 Silfverhjelm sai päästötodistuksen Suomen kadettikoulusta ja aloitti sen jälkeen sotapalveluksen Venäjän armeijassa Pärnussa. Vuonna 1865 hänet ylennettiin aliluutnantiksi ja vuonna 1867 hänet siirrettiin Suomen kaartiin. Hän otti sen mukana osaa Turkin sotaan 1877–1878. Vuonna 1890 hänestä tuli eversti. Hän sai eron sotapalveluksesta 1895 kenraalimajurin arvolla ja hänet nimitettiin Suomen sotalaitoksen rakennusten intendentiksi, missä tehtävässä hän oli vuoteen 1903. Silfverhjelm otti osaa valtiopäiville aatelissäädyssä 1872, 1877–1878, 1882, 1888, 1891, 1894 ja 1897.Förteckning öfver Ståndets medlemmar. Protokoll förda hos Finlands Ridderskap och Adel vid Landtdagen 1894. Första delen. Helsingfors: Helsingfors Central-Tryckeri, 1895, ss. 4-9.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707. Silfverhjelm sai surmansa 76-vuotiaana Suomen sisällissodan alussa kotonaan Helsingissä Tarkk’ampujankatu 9:ssä. Punakaartilaisten tullessa takavarikoimaan hänen aseitaan hän kieltäytyi päästämästä näitä asuntoonsa, jota alettiin tulittaa oven, ikkunan ja lattiankin läpi. Silfverhjelm pidätteli punaisia revolverilla kaksi ja puoli tuntia, kunnes ampui itsensä viimeisellä luodilla. H. J. Boströmin vuonna 1927 julkaiseman kuvauksen mukaan kuusi punakaartilaista olisi kaatunut tai haavoittunut tulitaistelussa Silfverhjelmiä vastaan, mutta todellisuudessa yhdenkään punaisista ei tiedetä kuolleen tai haavoittuneen vakavasti.Tuomas Hoppu: Vallatkaa Helsinki: Saksan hyökkäys punaiseen pääkaupunkiin 1918, s. 31–33. Gummerus, Helsinki 2013.Mikko Uola: Joka miekkaan tarttuu: Punakaartin väkivalta pääkaupunkiseudulla 1917–1918, s. 148–151. Omakustanne, Turku 2020. Punaisten Työmies-lehdessä julkaistu kuvaus väitti Silfverhjelmin aloittaneen kahakan ampumalla ikkunastaan kadulla vahdissa olleita punakaartilaisia. Punaiset olivat mahdollisesti myös luulleet Silfverhjelmiä vuonna 1917 toimineen Saksanniemen poliisikoulun organijoisaksi sekoittaen hänet veljenpoikaansa Gustaf Silfverhjelmiin. Silfverhjelm haudattiin yksityiseen hautaan Helsingin Hietaniemen hautausmaalle. Silfverhjelmin mukaan nimettiin suojeluskuntien ampumakilpailuissa käytetty kiertopalkinto. Juristi, tuomari ja valtiopäivämies Göran Erik Axel Silfverhjelm oli Carl Silfverhjelmin veli. Viitattu 23.11.2020. == Lähteet == == Kirjallisuutta == * Henrik Johannes Boström: Sankarien muisto. Helsinki 1927 Luokka:Suomalaiset kenraalit Luokka:Suomen suuriruhtinaskunnan aatelissäädyn valtiopäivämiehet Luokka:Itsemurhan tehneet Luokka:Vuonna 1841 syntyneet Luokka:Vuonna 1918 kuolleet
Dispersiteetti

Kemiassa ja materiaalitieteessä dispersiteetti (Đ) on polymeerinäytteen tasalaatuisuuden numeroarvo. Arvo voi olla ĐM\- tai DX-arvo, jotka kuvaavat vastaavasti näytteen polymeerien moolimassojen tai polymerisaatioasteiden jakautumisen tasalaatuisuutta. Poly- ja monodispersiteetti sekä PDI-indeksi ovat vanhentuneita aiheeseen liittyviä termejä, joiden käyttöä IUPAC ei suosittele. ==Kaavat== Moolimassadispersiteetti ĐM kuvaa moolimassojen jakaumaa, ja on ĐM = MW / Mn MW on massapainotettu moolimassa eli M_W=\frac{\sum_iw_iM_i}{\sum_iw_i}=\frac{\sum_in_iM_i^2}{\sum_in_iM_i} Mn on moolimääräpainotettu moolimassa eli M_n=\frac{\sum_in_iM_i}{\sum_in_i} Yhtälöissä :ni on i molekyylien moolimäärä (mol) näytteessä. :Mi on i molekyylien moolimassa (g/mol). :wi on i molekyylien massafraktio eli w_i=\frac{n_iM_i}{\sum_in_iM_i} Polymerisaatioasteen dispersiteetti ĐX kuvaa polymeeriketjujen pituuksien jakaumaa, ja on ĐX = XW / Xn :Xn on keskimääräinen polymerisaatioaste eli monomeerien keskimääräinen lukumäärä seoksen polymeeriketjuissa. :XW on polymerisaatioaste jaettuna seoksen MW- arvolla – arvo on siis massapainotettu polymerisaatioaste. ==Merkitys== ĐM ja ĐX on aina 1 tai enemmän eli Đ ≥ 1. Suuri Đ tarkoittaa suurta hajontaa eli epätasalaatuisuutta seoksen osasten ominaisuuksien välillä. Jos ĐM ≲ 1.1, kutsutaan usein polymeeriseosta tasalaatuiseksi tai monodispersiiviseksi (jälkimmäinen ei ole suositeltu termi). Synteettisten polymeerien ĐM on usein noin 4. Tosin esimerkiksi kaupallisen polyeteenin eli PE-muovin ĐM voi olla lähempänä arvoa 30. ==Laskuesimerkki== Polymeerimateriaalissa on mitattu kromatografisesti olevan tätä polymeeriä kolmessa eri pituudessa. 1. fraktiossa on 10 grammaa massan 1000 g/mol polymeeriä, 2. fraktiossa on 5 g 5000 g/mol polymeeriä ja 3. fraktiossa on 50 g 4000 g/mol polymeeriä. ĐM saadaan selville seuraavanlaisesti: n1 = 10 g / 1000 g/mol = 0.010 mol n2 = 20 g / 2500 g/mol = 0.008 mol n3 = 60 g / 5000 g/mol = 0.012 mol M_W=\frac{1000\ g/mol*(n_1)^2+2500\ g/mol*(n_2)^2+ 5000\ g/mol*(n_3)^2}{1000\ g/mol*n_1+2500\ g/mol*n_2+ 5000\ g/mol*n_3}=4000 M_n=\frac{1000\ g/mol*n_1+2500\ g/mol*n_2+ 5000\ g/mol*n_3}{n_1+n_2+n_3}=3000 ĐM = 4000 / 3000 ≈ 1.33 ==Lähteet== Luokka:Polymeerit
Gösta Schybergson

Erik Gustaf Jakob (Gösta) Schybergson (29. huhtikuuta 1893 Helsinki – 2. helmikuuta 1918 Helsinki) oli suomalainen lääketieteenkandidaatti. Hänen vanhempansa olivat Magnus Gottfrid Schybergson ja Johanna Tikkanen. Vuonna 1911 hän pääsi ylioppilaaksi Nya svenska läroverketissä Helsingissä, ja kirjoittautui Uusmaalaiseen osakuntaan (Nylands Nation) Helsingin yliopistoon. Vuonna 1915 hän suoritti lääketieteenkandidaatin tutkinnon, ja oli jo keväällä amanuenssina Helsingin yliopiston anatomisella laitoksella. Hän oli myös Akademiska sångföreningenin puheenjohtaja vuosina 1912–1915. Vuonna 1917 hän liittyi suojeluskuntaan, mutta erosi jo lokakuussa. Tämän jälkeen hän siirtyi Punaisen ristin kansainväliseen liittoon. 30. tammikuuta 1918 hänestä tuli alilääkäri Humaliston sairaalassa. Mutta 2. helmikuuta hyökkäsi 50-miehinen joukko punakaartilaisia sairaalaan. Kuulustelun jälkeen tehtiin kotitarkastus. Niin sanottuna "lahtarina" hänet vietiin uudelleen tutkittavaksi mutta surmattiin matkalla Töölönlahden kohdalla. Teloitukseen syylliseksi osoitettiin kuitenkin sodan aikana riehunut rosvojoukko, ja punakaartin johto tuomitsi surman. Jean Sibelius sävelsi vielä samana vuonna Schybergsonin runoihin kaksi kuoroteosta. Schybergsonin hauta sijaitsee Helsingin vanhalla hautausmaalla. == Lähteet == * Henrik Johannes Boström, Sankarien muisto. Helsinki 1927 ===Viitteet=== Luokka:Suomalaiset lääkärit Luokka:Suomen sisällissodan terrorin uhrit Luokka:Vuonna 1893 syntyneet Luokka:Vuonna 1918 kuolleet
Magnus Gottfrid Schybergson

Magnus Gottfrid Schybergson (26. marraskuuta 1851 Turku – 6. joulukuuta 1925 Helsinki) oli suomalainen historioitsija ja professori, joka tutki 1600-luvun Euroopan historiaa sekä suomalaista henkilö- ja oppihistoriaa. M. G. Schybergson oli ylimääräinen professori Helsingin yliopistossa vuosina 1883–1924, Finsk Tidskriftin päätoimittaja vuosina 1887–1907, ja hän myös oli mukana perustamassa Svenska Litteratursällskapet i Finlandia ja oli sen puheenjohtaja vuosina 1897–1923. Hän kirjoitti Jakob Tengströmin (1899), Henrik Gabriel Porthanin (1908–1911) ja C. G. Estlanderin (1916) elämäkerrat. Hän kirjoitti myös teokset Finlands historia, jonka rahoitus tuli Karl Harald Felix Furuhjelmin tarkoitukseen määräämistä varoista,Otavan Iso tietosanakirja, osa 2, p. 1571. Otava 1968. ja Finlands politiska historia. Hänen vaimonsa oli Johanna Schybergson (o.s. Tikkanen) ja poikiaan olivat professorit Carl Schybergson ja Henrik Schybergson sekä sisällissodassa murhattu lääkäri Gösta Schybergson, joista viimeksi mainitun poika oli historioitsija Per Schybergson. Carl Schybergson on kirjoittanut isänsä elämäkerran. Magnus Gottfrid Schybergson veljiä olivat poliitikko Emil Schybergson ja kanneviskaali Gustaf Arvid Schybergson. ==Teoksia== * Finlands historia I–II (1887–1889) * Finlands politiska historia 1809–1919 (1923) * Sibbo under den röda tiden (1918) ==Lähteet== == Kirjallisuutta == * == Aiheesta muualla == * Vapaasti ladattavia Magnus Gottfrid Schybergsonin e-kirjoja Projekti Lönnrotissa ja Project Gutenbergissa. Luokka:Suomalaiset historioitsijat Luokka:Suomalaiset professorit Luokka:Suomalaiset päätoimittajat Luokka:Vuonna 1851 syntyneet Luokka:Vuonna 1925 kuolleet
Torsten G. Aminoff

Torsten Gregori Aminoff (27. elokuuta 1910 Tampere – 6. lokakuuta 1985 Helsinki) oli suomalainen kirjailija, sukututkija ja Ruotsalaisen kansanpuolueen (RKP) poliitikko. Torsten Aminoff kuului Aminoffin aatelissukuun. Hänen vanhempansa olivat everstiluutnantti Torsten Carl Otto Aminoff ja Gerda Maria Hornborg. Aminoff kirjoitti ylioppilaaksi vuonna 1929 ja valmistui filosofian maisteriksi 1936. Hän toimi 1937–1941 viikkolehti Svensk Bottenin, 1944–1945 iltapäivälehti Aftonpostenin ja 1945–1960 Appell- lehden päätoimittajana. Sen jälkeen hän oli vuoteen 1975 Hufvudstadsbladetin poliittinen toimittaja. Svensk Botten ja Aftonposten tunnettiin hyvin oikeistolaisina julkaisuina ja myös Appell oli RKP:n oikeistosiiven lehti. Toimittaja Ralf Fribergin mukaan Aminoff oli ennen talvisotaa äärioikeistolainen ja sodan aikana hyvin saksalaismielinen ja Samfundet Folkgemenskapin aktiivinen jäsen.Ralf Friberg, Noottinäytelmän huomaamaton sivujuoni. Kanava 5/2021 s. 55.. Sotavuodet Aminoff oli valtioneuvoston tiedotuskeskuksen ja valtion tiedotuslaitoksen palveluksessa. Hän toimi RKP:n kansanedustajana 1960–1962, noustuaan eduskuntaan varasijalta John Österholmin kuoltua. Hän oli myös presidentin valitsijamiehenä 1956 ja 1962 sekä RKP:n keskushallituksen varapuheenjohtaja. Aminoff oli 1952–1981 Suomen Ritarihuoneen genealogi ja toimitti Suomen aateliskalenteria 1952–1981.Aminoff, Torsten, Uppslagsverket Finland.. Aminoffin kirja Karjala lännen etuvartiona kuvaa Karjalan sotaisaa historiaa. Aminoff oli vuodesta 1936 naimisissa Gerda Margareta von Rettigin kanssa. ==Teokset== * Mellan svärdet och kroksabeln : 700 års kamp om karelarnas land. Söderström, 1943. (Karjala lännen etuvartiona: 700-vuotinen taistelu Karjalasta, suom. Antero Manninen. Otava, 1943) ==Lähteet== == Aiheesta muualla == * Appell Pörssitiedossa Luokka:Kansanedustajat Luokka:Suomen ruotsalaisen kansanpuolueen poliitikot Luokka:Helsingin vaalipiiri Luokka:Suomalaiset sukututkijat Luokka:Suomalaiset aateliset Luokka:Suomalaiset päätoimittajat Luokka:Vuonna 1910 syntyneet Luokka:Vuonna 1985 kuolleet Luokka:Suomalaiset kirjailijat
Jami Laine

Jami Laine (s. 27. heinäkuuta 1990 Pori) on suomalainen jääkiekkopuolustaja, joka pelaa Suomi-sarjan HC Satakunnassa. Laine on vahva peruspuolustaja. ==Ura== Laine on Ässien kasvatti ja edusti joukkuetta koko junioriuransa ajan. Hänet nostettiin kaudeksi 2010–2011 Ässien SM-liigarinkiin yksivuotisella sopimuksella kesäkuussa 2010. Laine teki SM-liigadebyyttinsä 18. marraskuuta 2010 ottelussa Ilvestä vastaan. Hän sai siinä jääaikaa 12.14 minuuttia. Kauden 2010–2011 aikana Laine pelasi kaksi SM-liigaottelua.Eliteprospects.com Kaudeksi 2011–2012 Laine siirtyi Suomi-sarjan HC Satakuntaan. ==Tilastot== 2010–2011 Ässät SM-liiga 2 0 0 0 0 – – – – – 1 kausi yhteensä SM-liiga 2 0 0 0 0 – – – – – ==Lähteet== * * * * ===Viitteet=== Luokka:Suomalaiset jääkiekkoilijat Luokka:Vuonna 1990 syntyneet Luokka:Elävät henkilöt
Asgaard

Asgaard on puolalainen death/doom metal -yhtye, joka on perustettu vuonna 1994 Lewin Brzeskissa, Puolassa. ==Kokoonpano== Nykyiset jäsenet * Przemysław "Quazarre" Olbryt – laulu (1999-) * Bartłomiej Kostrzewa – kitara (1994-) * Jacek Monkiewicz – bassokitara (1994-) * Roman Golębiowski – rummut (1997-) * Wojciech "Flumen" Kostrzewa – kosketinsoitin (1994-) Entiset jäsenet * Paweł Nafus – kitara (1994-1997) * Paweł Woźniak – kitara * Mateusz Czech – rummut (1994-1997) * Anna Markuszewska – laulu (1994-1997) * Małgorzata Raźniak – laulu , huilu (1997-1999) * Honorata Stawicka – viulu (1994-2002) ==Diskografia== Studioalbumit * * * * * * Demot * ==Videografia== * == Lähteet == ==Aiheesta muualla== * Luokka:Puolalaiset black metal -yhtyeet
Andrew Lee Potts

Andrew Lee Potts (s. 29. lokakuuta 1979) on brittiläinen näyttelijä. Hän opiskeli Leeds Performing Arts -koulussa ja aloitti uransa musikaaleissa. Potts tunnetaan parhaiten roolistaan omituisena opiskelijana (Connor Temple) ITV:n science fiction -ohjelmassa Uhka menneisyydestä (Primeval). Pääosaa sarjassa esittää hänen tosielämän tyttöystävänsä, Hannah Spearritt (sarjan Abby). Luokka:Brittiläiset näyttelijät Luokka:Vuonna 1979 syntyneet Luokka:Elävät henkilöt
Toronto Blue Jays

Toronto Blue Jays on Major League Baseballin American Leaguen itäiseen konferenssiin kuuluva kanadalainen ammattilaisbaseballjoukkue. Blue Jays on ainoa Major League Baseballiin kuuluva ei-yhdysvaltalainen joukkue. Nimi Blue Jays () tulee alueella elävästä linnusta. Seuran kotistadion, Rogers Centre, sijaitsee Ontariossa, Toronton keskustassa. Toronto Blue Jays perustettiin vuonna 1977. Joukkue pelasi ensimmäisen pelinsä 7. huhtikuuta 1977 Chicago White Soxia vastaan Torontossa. Blue Jays on voittanut MLB:n mestaruuden World Seriesin kaksi kertaa (vuosina 1992 ja 1993) historiansa aikana. == Aiheesta muualla == * Seuran internet-sivut Luokka:Major League Baseball -seurat Luokka:Kanadalaiset urheiluseurat Luokka:Toronton urheilu Luokka:Vuonna 1977 perustetut urheiluseurat
Naji Shushan

Naji Shushan (; s. 14. tammikuuta 1981 Tripoli, Libya) on libyalainen jalkapalloilija. Puolustajana pelaava Shushan edustaa Libyan pääsarjassa Al- Ittihadia. Hän kuului Libyan maajoukkueeseen vuoden 2006 Afrikan- mestaruuskilpailussa. ==Lähteet== * National Football Teams Luokka:Libyalaiset jalkapalloilijat Luokka:Vuonna 1981 syntyneet Luokka:Elävät henkilöt
Puusarvi

Puusarvi on muodoltaan eläimen sarvea muistuttava trumpettisoitin, jonka pituus vaihtelee 25–35 senttimetrin välillä. Polttaen tai puukolla kaivertaen tehtyjä sormiaukkoja puusarvissa on neljästä kuuteen. Joissakin soittimissa on soittimen alapuolella myös peukaloaukko. Ehytputkinen puusarvi on tehty kaivertamalla ja polttamalla. Kahdesta osasta tehtyä puusarvea on kutsuttu muun muassa lulletiksi. Lulletti rakennettiin halkaisemalla puu, kovertamalla osat ja sitten liittämällä osat toisiinsa tuohivanteella. Puusarvella on soitettu paimenessa ollessa. Kuuluva ääni on myös pelottanut mahdollisia petoja. ==Lähteet== * * * Luokka:Suomalainen kansanmusiikki Luokka:Puhallinsoittimet
Amigurumi

Amigurumi on neulottu tai virkattu pehmoeläin tai muu hahmo. Nimi tulee japaninkielisistä sanoista ami, joka tarkoittaa virkattua tai neulottua ja nuigurumi, joka taas tarkoittaa pehmolelua. Amigurumi on yleisimmin eläin, mutta se voi olla myös jokin esine tai olio kuten hedelmä, vihannes tai muffini, joka on usein ”elollistettu” esimerkiksi kirjailemalla sille naama. Amigurumi alkoi kasvattaa suosiotaan vuonna 2003 ja sittemmin suosio on kasvanut. Suloisuus on suurin ominaispiirre amigurumeilla. Tämän vuoksi pää on usein suurempi muuta ruumista, ja raajat alamittaisia. Amigurumeja voidaan käyttää muun muassa lasten leluina, mutta useimmin niitä tehdään pelkästään esteettisistä syistä. == Tekniikka == Yleisin tapa amigurumin tekemisessä on virkkaus, jolloin eniten käytetty silmukka on kiinteä silmukka. Myös neulomalla voi tehdä amigurumin. Yleensä amigurumin eri osat tehdään erikseen ja sitten yhdistetään ne toisiinsa. Amigurumia tehdessä käytetään yleensä suositeltua puikko- tai koukkukokoa pienempiä puikkoja ja koukkuja, jotta pinta saadaan tiheäksi, että täyte pysyisi paremmin sisällä. Virkatessa amigurumia, työskentely etenee yksi osa kerrallaan spiraalimaisesti kierros kierrokselta. Lopuksi osat täytetään vanulla, villalla tai muulla täytemateriaalilla ja ommellaan kiinni neulan ja langan avulla. Amigurumille voi ommella oman maun mukaan mm. silmiä, korvia ja muita koristuksia. Amigurumien ohjeita löytyy paljon erilaisista kyseiseen tekniikkaan erikoistuneista kirjoista ja etenkin internetistä, kuten harrastajien blogeista. == Lähteet == == Kirjallisuutta == * * * * * * * * Luokka:Virkkaus Luokka:Neulonta Luokka:Nuket
Kimalaiskolibrit

Kimalaiskolibrit (Mellisuga) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia. == Kimalaiskolibrilajit == * Hispaniolankolibri (Mellisuga minima) * Kimalaiskolibri (Mellisuga helenae) == Lähteet == * Luokka:Kolibrit
Tšekin Extraliga -kausi 2009–2010

Tšekin Extraligan kausi 2009–2010 oli Tšekin Extraligan 17. kausi. Se alkoi syyskuussa 2009 ja päättyi huhtikuussa 2010. Sarjan mestari oli HC Pardubice, joka voitti finaalisarjassa HC Vítkovicen. Runkosarjan voittaja oli HC Plzeň 1929. HC Slavia Praha Roman Červenka voitti sekä runkosarjan että pudotuspelien pistepörssin. == Runkosarja == === Sarjataulukko === Runkosarjan lopullinen järjestys Joukkue O V JAV JAT T TM PM ME P Plzeň 1929 52 29 6 7 10 162 128 +34 106 Zlín 52 25 9 3 15 154 129 +25 96 Pardubice 52 27 4 7 14 179 131 +48 96 Vítkovice Steel 52 21 9 7 15 161 136 +25 88 Sparta Praha 52 21 9 6 16 157 132 +25 87 Oceláři Třinec 52 20 8 7 17 153 148 +5 83 Slavia Praha 52 20 6 2 24 142 151 -9 74 Bílí Tygři Liberec 52 21 2 5 24 141 151 -10 72 České Budějovice 52 15 7 12 18 130 151 -21 71 Litvínov 52 19 4 5 24 152 193 -41 70 Karlovy Vary 52 17 3 9 23 135 152 -17 66 Kometa Brno 52 16 5 5 26 123 150 -27 63 Mladá Boleslav 52 12 10 6 24 135 148 -13 62 Kladno 52 15 4 5 28 133 157 -24 58 == Pudotuspelit == === Tapahtumat === Extraligan voittajaksi nousi HC Pardubice, joka hävisi pudotuspeleissä vain yhden ottelun. Puolivälierien ensimmäisessä ottelussa se hävisi Oceláři Třinecille. Joukkue voitti kuitenkin sen jälkeen 12 ottelua putkeen. Finaalisarjassa kaatui HC Vitkovíce suoraan voitoin 4-0. Pudotuspelien varsinaisella ensimmäisellä kierroksella, puolivälierissä runkosarjan kaksi parasta joukkuetta tippuivat molemmat jatkosta. Runkosarjan voittanut Plzeň 1929 aloitti ottelusarjan Bílí Tygři Libereciä vastaan kahdella voitolla mutta karsiutui välieristä, kun Liberec voitti seuraavat neljä peliä. Runkosarjan kakkonen Zlín tippui jatkosta myös otteluvoitoin 4-2. Se voitti kotonaan kahdesti suurinumeroisesti Slavia Prahan, joka kuitenkin otti tarvittavat neljä voittoa. Välierissä Pardubice kaatoi Liberecin neljässä pelissä ja eteni finaalisarjaan. Vitkovíce eteni finaaliin, kun se voitti omassa ottelusarjaan Slavia Prahan. Vitkovíce oli puolivälierissä tiputtanut toisen Prahan joukkueen, Spartan. Tämä oli toinen kerta kymmenen vuoden aikana, kun kumpikaan prahalaisjoukkueista ei pelaa finaalissa. Tšekkiläislehdistössä kuvailtiin Pardubicen ja Vitkovícen finaalisarjaa "menneisyyden ja tulevaisuuden maalivahtien kaksintaisteluna". Pardubicen maalilla torjui 45-vuotias Dominik Hašek, kun Vitkovícen maalilla oli nuori Jakub Štěpánek. Mestaruuden ratkaissut neljäs peli päättyi Pardubicen voittoon jatkoerässä. Vitkovíce johti ottelua vielä sen toiseksi viimeisellä minuutilla, kunnes Aleš Píša tasoitti 82 sekuntia ennen loppua. Jatkoerää pelattiin vain 42 sekuntia, kun Radovan Somík päätti ottelun ja varmisti Pardubicen mestaruuden. Slavia Prahan Roman Červenka oli pudotuspelien eniten pisteitä tehnyt pelaaja. Hän teki 16 ottelussa 24 pistettä ja voitti seurakaverinsa Tomáš Kůrkan kuudella pisteellä. === Pudotuspelikaavio === == Lähteet == Tsekin Extraliga Luokka:Tšekin Extraligan kaudet
Rubiinikurkkukolibrit

Rubiinikurkkukolibrit (Archilochus) on kolibrien heimoon kuuluva lintusuku. Sukuun kuuluu kaksi Pohjois-Amerikassa pesivää lajia. == Rubiinikurkkukolibrilajit == * Rubiinikurkkukolibri (Archilochus colubris) * Mustakurkkukolibri (Archilochus alexandri) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [26.1.2011]. Luokka:Kolibrit
Archilochus

Archilochus voi viitata seuraaviin: * Arkhilokhos (lat. Archilochus), antiikin kreikkalainen runoilija * rubiinikurkkukolibrit (Archilochus), kolibrien suku
Partakolibrit

Partakolibrit (Calypte) on kolibrien heimoon kuuluva lintusuku. Sukuun kuuluu kaksi Pohjois-Amerikassa elävää lajia. == Partakolibrilajit == * Rubiinipartakolibri (Calypte anna) * Ametistipartakolibri (Calypte costae) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [26.1.2011]. Luokka:Kolibrit